Exqrch/javanese-Komodo-pixelgpt huggingface dataset:
Kovačić main mbela tim nasional Kroasia wiwit taun 2013, lan makili negara kasebat ing Piala Dunia FIFA 2014 lan UEFA Euro 2016
Kovačić dipunjuluki "Il Professore" (Profesor).
Dani Ceballos Daniel "Dani" Ceballos Fernández (]; (#ALIH) inggih punika juru main bal-balan profésional Spanyol ingkang main kanggé klub Real Madrid minangka gelandhang tengah
Anangin saiki dipun sewa kaliyan klub Inggris Arsenal
Lair ing Utrera, Provinsi Sevilla, Ceballos gabung kaliyan sekolah bal-balan junior Sevilla FC ing taun 2004 wekdal umur 8 taun, nanging nembe dipunrilis resmi ing taun 2009 amargi masalah bronkitis kronis
Piyambakipun lajeng main ing papan kelairanipun ing CD Utrera, lan namataken pendidikanipun ing Real Betis sasampunipun napakasmani pasurujukan ing taun 2011; piyambakipun napakasmani kontrak profésional kaliyan klub ingkang pungkasan wekdal tanggal 22 februari 2014, wekdal taksih junior
Sawatuk, Makbon, Sorong Sawatuk iku kampung sing kapernah ing Dhistrik Makbon, Kabupatèn Sorong, Provinsi Papua Kulon, Indonésia
Kalurahan iki kodhené wewengkon 92.01.01.2011.
Kim So-won Kim So-won (lair 1995; umur taun), kang dikenal minangka Sowon ngendi Kim So-jeong iku penyanyi asal Koréa Kidul
Piyambakipun dikenal minangka rapper utama lan ketua grup vokal wadon GFriend
Pisanan piyambakipun trainee kang ana ing DSP Media
Sowon uga melu ing sawatara vidio musik sadurungé piyambakipun dhebut
Ing taun 2011, Sowon melu ing MV Rainbow "To Me"
Banjur ing 2013, Sowon uga melu ing MV Rainbow "Tell Me Tell Me"
Sawise gladhi 3 taun lan 6 sasi, piyambakipun pindhah menyang "Source Music"
Sawisé 1 taun lan 6 sasi, Sowon digawé debut minangka anggota saka grup vokal wadon GFriend
Sowon tau kuliah jurusan model fashion ing Sekolah Rupa Seni Hanlim lan lulus ing Fèbruari 2014
Sowon debut ingkang wulan Januari 2015, minangka anggota lan ketua GFriend
Sakliyane punika, piyambakipun jupuk bagian minangka rapper utama lan vokalis ing GFriend.
Tokyo Ghoul Tokyo Ghoul (Tōkyō Gūru, Tokyo Ghoul) yaiku sérial manga kang dianggit déning Sui Ishida
"Tokyo Ghoul" miwiti debut kapisan ing taun 2010, mula bisa ngancik urutan kaloro ing "Weekly Young Jump 113th Grand Prix"
Séri-sériné terbit wiwit taun 2011 nganti taun 2014 ing "Weekly Young Jump" kalawarta Shueisha, lan sabubaré dijupuk dadi séri "light novel" lan anime ing taun 2014
Manga iki uga dipertal ing basa Inggris lan kasil ngancik urutan sing dhuwur ing Pratélaning Dodolan Apik Dhéwé "The New York Times" ing taun 2015
Prekuelé kang duwé sesirah "Tokyo Ghoul [Jack]" wis disebar kanthi digital ing "Jump Live" ing taun 2013
Ing taun 2014, piyambaké miwiti sekuel kang duwé sesirah ""
Ing Maret 2017, "Tokyo Ghoul" lan sekuelé dicétak luwih saka 22 yuta ékslempar ing sirkulasi
Tokyo Ghoul dijupuk dadi sérial anime TV kanthi 12 épisode kang digarap déning studio Pierrot
Anime iku digiyaraké ing Tokyo MX sawatara Juli nganti September 2014
Banjur diteruské ing mangsa ka-2 kanthi 12 épisode kang duwé sesirah "Tokyo Ghoul √A", kang wiwit digiyaraké ing tanggal 8 Januari 2015
Funimation duwé lisensi sérial anime kanggo distribusi "streaming" lan vidio kanggo ditonton ing omah ing Amerika Lor
Sérial iki diduwéni déning Madman Entertainment kanggo distribusi digital ing Australia lan Selandia Baru
Ken Kaneki, sing ora bisa ngupadi manèh urip sawisé patemon sing bebaya karo Rize Kamishiro, sawijining ghoul, yaiku makhluk kang memper karo manungsa kang mburu lan mangan daging manugsa
Sawisé mari, Kaneki ngerteni yen gegara operasi kuwi, dhèwèké owah dadi setengah ghoul, lan kayadene wong akèh, dhèwèké kudu mangan daging manungsa supaya bisa urip
Ing kaanan kang ruwet lan ora duwé arah, dhèwèké dijipuk karo manajer kedai kopi "Anteiku", yaiku Yoshimura lan Touka Kirishima sing ngajari kanggo ngadhepi kauripan anyaré minangka setengah manungsa/setengah ghoul
Yoshimuran lan Kirishima ngajari kepriyé sesambungan karo masarakat ghoul lan ngadhepi pirang-pirang ghoul sing béda golongan, uga diajari cara ngupadi kanggo njaga wadi identitasé saka manungsa liyané
Ing kana, dhèwèké ketemu karo Tsukiyama Shuu kang duwé pepinginan kanggo mangan Kaneki lan senioré ing kampus, Nishiki Nishio lan pacangé, Kimi
Sérial prekuel "Tokyo Ghoul: JACK" nyritaké nom-noman jenengé Kishou Arima lan Taishi Fura, loro paraga saka serial utama sing tepungan nalika loro-loroné gabung kanggo goleki sisik-meliké matiné kancané Taishi ing tangané ghoul
Saka kadadéan iku, Taishi mèlu Arima lan gabung karo CCG (Komisi Penanggulangan Ghoul), agèn federal kang duwé jejibahan kanggo nangani karusakan kang digaé déning ghoul
Serial sekuel "Tokyo Ghoul: re" nyeritaké Kaneki sing amnésia lan duwé idhéntitas anyar yaiku Haise Sasaki, sing dadi pamimpin tim ​​CCG karan "Quinx Squad"
Rolas épisode anime digarap déning Pierrot lan digiyaraké ing Tokyo MX wiwit tanggal 4 Juli 2014 nganti 19 September 2014
Anime iki uga digiyaraké ing TVA, TVQ, TVO, AT-X, lan Dlife
Lagu pambukané sesirahé "unravel" dinyanyiké "TK saka Ling Tosite Sigure", lan lagu panutup sesirahé "Wong Suci" (聖者たち, Seijatachi) dinyanyike déning People In The Box
Funimation duwé lisensi serial anime kanggo distribusi streaming lan vidio omah ing Amerika Lor
Mangsa kaloro, sesirahé "Tokyo Ghoul √A" (root A) digiyaraké ing Jepang wiwit tanggal 9 Januari 2015 nganti 27 Maret 2015
Mangsa katelu, sesirahé "Tokyo Ghoul:re" wis dibyawarakaké ing 5 Oktober 2017 lan rencanané digiyaraké ing taun 2018.
"Vidio gim" kanthi sesirah "Tokyo Ghoul: Carnaval" déning Bandai Namco Games wis dibabar ing Jepang kanggo telepon canggih Android ing 6 Februari 2015, lan 9 Februari 2015 kanggo iOS
Pamain bisa mbangun tim saka sawenèh ghoul lan investigator lan njlajahi peta 3D
"Vidio gim" liyané kanthi sesirah "Tokyo Ghoul: Jail" kanggo konsol PlayStation Vita wis dibabar ing 1 Oktober 2015
Ing dolanan vidio iki ditepungaké karakter protagonis anyar, yaiku Rio Tay Ryn, sing bakal sesambungan karo paraga saka anime/manga
Gim iki dikembangaké déning Bandai Namco Games lan kalebu ing genre RPG petualangan, sing pamain bakal diajak njlajah dhistrik 23 Tokyo
Filem "live-action" wis dibabar ing Jepang tanggal 29 Juli 2017 kanthi besutan Kentarō Hagiwara
Masataka Kubota minangka paraga protagonis Ken Kaneki lan Fumika Shimizu minangka Touka Kirishima
Yū Aoi miangka Rize Kamishiro, Nobuyuki Suzuki minangka Kotaro Amon lan Yo Oizumi miangka Kureo Mado
"Tokyo Ghoul" kalebu serial manga laris nomor ka-27 ing Jepang ing taun 2013, kanthi udakara 1.666.348 sing kaadol
Nganti Januari 2014, manga kasebut wis kaadol udakara 2,6 yuta kopi
"Tokyo Ghoul" iku séri manga laris ka-4 ing Jepang ing taun 2014, kanthi udakara 6.946.203 éksemplar sing kaadol
Kabèh séri asliné kaadol luwih saka 12 yuta éksemplar, séri sekuelé, "Tokyo Ghoul: re" kaadol luwih saka 3,7 yuta kopi ing Jepang ing tahun debuté 2015
Ing Juni 2017, kaloro-loroné wis didol nganti luwih saka 24 yuta kopi
Ing Januari 2018, keloro-loroné wis dicétak 34 yuta kopi ing sadonya.
Bathik Sidamukti Bathik Sida Mukti inggih punika salah sawijining motif bathik ingkang dipundamel saking soga alam (zat pewarna)
Lumrahipun dipunginakaken dados nyimpang lebet upacara pawiwahan
Motif ingkang wonten sajroning ya iku garda
Motif-motif punika kawiwit sida (kawaos sido) ngrupikaken tunggilan motif ingkang kathah dipundamel para pambahtik
Tembung "Sida" anggadhahi teges dadi/dados/kalampahan
Dados, motif ingkang sapisan "sida" ngandhut pangarep-arep supados napa kemawon ingkang dados karemenan saged kawujudaken
Ugi tembung "Mukti" anggadhai teges ngrasakake kasenenging ngurip
Minangka motif bathik sida mukti, ingkang ngandhut pangarep-arep supados saged ngayuh raos tentrem lahir lan batin.
José Ignacio Fernández Iglesias José Ignacio Fernández Iglesias alias Nacho (#ALIH) inggih punika juru main bal-balan profésional Spanyol ingkang samenika main ing klub Real Madrid CF minangka bèg tengah
Piyambakipun kalebet prodhuk asli akadhemi Real Madrid
Nacho nggabung kaliyan pelatian sistem junior Real Madrid wekdal umur 11 taun
Wekdal tanggal 2 Sèptèmber 2012, manajer utami Real Madrid Jose Mourinho ngumumaken bilih Nacho, Álvaro Morata lan Jesús Fernández Collado dipunpromosikaken dhateng tim utami
Nacho resmi main ing tim Real Madrid wekdal wiwitan mangsa 2013-14 lan pikantuk kaos kanthi nomer punggung 18 ingkang rumiyin dipunagem Raúl Albiol
Nacho naté main kanggé Tim Nasional Spanyol U-16, U-17, U-19, lan U-21
Wekdal tanggal 2 Sèptèmber 2012 Nacho main kanggé Tim Nasional Spanyol ing pertandhingan mengsah Switserlan nggantosaken Iñigo Martínez
Muse Muse ngerilis album sing kapisan, "Showbiz", ing taun 1999, ndudohake Bellamy kang nduweni gaya nyanyi falsetto lan melancholic
Album kapindho, "Origin of Symmetry" (2001), gabungke luwih akèh instrumen lan kapangaruh gaya musik romantik klasik, lan éntuk reputasi amarga pagelaran langsung sing energik
"Absolution" (2003) luwih kapangaruh karo musik klasik, karo orchestra ing trek, kaya ta "Butterflies and Hurricanes", lan dadi album Inggris nomer siji kaping 5 katurut-turut
"Black Holes and Revelations" (2006) nggabungake unsur tembang elektronik lan pop, sing dipengaruhi déning kelompok musik taun 1980-an kaya ta Depeche Mode, ditampilake ana ing salah sawijining tembang, kaya "Supermassive Black Hole"
Album iki nggawa Muse luwih sukses ing mancanagara
"Resistance" (2009) lan "The 2nd Law" (2012) nelik tema saka sawenang wenanganing pemerintah lan pemberontakan déning rakyat
Album sing kapitu, "Drones" (2015), nduweni konsèp album babagan perang donya, lan Muse balik manèh ing musik sing luwih "rock." Gaya Musik
Gaya musik Muse kalebu alternatif rock, space rock lan progresif rock, Muse nyampurke swara saka aliran kaya ta music elektronik, metal progresif lan rock seni, lan bentuk liyane kaya ta musik klasik, rock opera lan akeh liyane
Ing taun 2002, Bellamy nerangake Muse iku "Telung babagan sing nyampah"
Ing taun 2005, "Pitchfork" nerangake musike Muse iku "Wong-wong lawas sing kuat atine: hard rock sing ngelewati niatan kanggo dikekang..
lagu-lagune Muse nggunakake swara gitar sing kasusun kanthi alus lan gebukan drum sing sangar kanggo mbangkitke 'langkahing Gusti'." AllMusic nerangake musike Muse iku "campuran saka progressive rock, glam, electronica, lan pengaruh saka musike Radiohead." Kanggo band kang ono hubungané karo progressive rock, Howard ngandika: "Aku nggandhengake iku [progressive rock] karo 10 menit main gitar ijen, nanging tak awake dewe kalebu jinising musik iki
Akèh band sing cukup ambisi karo musik, nyampurake maneka warna gaya musik sing beda – lan nalika aku weruh iku, sing aku pikir kuwi paling mantep
Aku wis ngeweruhi jenis iku dadi luwih lumrah."
Raphaël Varane Raphaël Varane (#ALIH) inggih punika juru main bal-balan Perancis ingkang samenika main ing klub Real Madrid CF lan Tim Nasional Prancis minangka bèg tengah utawi gelandhang
Varane naté main ing klub Prancis Lens ing mangsa 2010-2011, wiwit latian kaliyan tim senior lan dados juru main cadhangan ing sawetawis pertandhingan liga
Tanggal 7 Novèmber 2010, Varane ngayahi debut profésionalipun ing pertandhingan liga mungsuh Montpellier
Miturut pelatih Lens Eric Assadourian, Varane dipunsebat minangka juru main bal kualitas setunggal ingkang winasis ing lèvel taktis lan tèknis
Ing wulan Januari 2014, Varane pikantuk bebingah minangka salah setunggal saking sedasa juru main enèm ingkang saé piyambak ing Èropah
Florentino Pérez Florentino Pérez Rodriguez (#ALIH) inggih punika Prèsidhèn Real Madrid CF lan mandhegani tim punika ing kalih mangsa ingkang bénten
Kapisan ing mangsa taun 2000-2006 lan kaping kalihipun tanggal 1 Juni 2009 ngantos dumugi samenika
Perez misuwur minangka prèsidhèn klub ingkang asring mendhet juru main bal kualitas ingkang saé piyambak lan reginipun awis, saéngga ing tim punika kathah juru main bintang ngantos dipunsebat "Los Galactiécos"
Florentino Pérez sampun kasil pikantuk bebingah prèstisius tingkat donya dhateng Real Madrid
Bab punika dipunsebabaken amargi pambudidayanipun ngrembakakaken klub saéngga suksès pikantuk manéka warni prestasi kados ngrebat 36 titel juwara, kalebet sekawan Piala Eropa kanggé bal-balan lan setunggal kanggé olahraga baskét
Perez sampun ndamel klub Real Madrid minangka klub paling sugih sadonya lan pikantuk prédhikat klub olahraga paling préstisius sadonya miturut kalawarti Forbes.
Daniel Carvajal Daniel Carvajal Ramos (#ALIH) ingih punika juru main bal-balan Spanyol ingkang samenika main ing klub Real Madrid lan Tim Nasional Spanyol minangka bék tengen
Prodhuk asli akadhemi Real Madrid CF, piyambakipun naté gabung ing klub Leverkusen amargi gagal nembus tim utaman Los Blancos ing wiwitanipun mangsa 2012–2013
Ing tingkat internasional, Carvajal sampun menangaken Kajuwaraan Eropa U-19, Kejuwaran Eropa 2011 sareng tim nasional U-19
Daniel miwiti kariripun kanthi gabung kaliyan akadhemi bal-balan Lemans ing taun 1999
Carvajal sampun wiwit katingal bakatipun nalika main ing klub Lemans
Sasampunipun tigang taun nimba ilmu ing Lemans, piyambakipun mutusaken kanggé nglajengaken pendidikanipun ing akadhemi bal Real Madrid ing taun 2002.
Keylor Navas Keylor Antonio Navas Gamboa utawi misuwur kanthi asma Keylor Navas (lair ing San Isidro de El General, 1986; umur taun) inggih punika atlét bal-balan profésional saking Kosta Rika ingkang main minangka kiper ing klub bal Prancis, Paris Saint-Germain lan Tim Nasional Kosta Rika ing lével internasional
Samenika Navas dados kiper utami Real Madrid sasampunipun saingan kalih Iker Casillas ing mangsa kawitan
Menika dipunsebabaken Casillas mutusaken kanggé pindhah dhateng klub FC Porto
Keylor Navas miwiti kariripun ing akadhemi bal Saprissa awit taun 1999, utawi wekdal umuripun nembé 10 taun
Namung betah wekdal enem taun kémawon, Navas saged minggah dhateng tim utami klub Kosta Rika wau
Gangsal taun Navas sampun saged ngayahi karir awal kanthi saé, piyambakipun mutusaken kanggeé ijrah dhateng klub Eropa Albacete wiwit taun 2010.
Johannes Fabian Johannes Fabian ya iku ahli antropologi saka Glogau, Jerman, kalairan taun 1937
Johannes naté panlitian ana ing Shaba, Zaire awit taun 1965, 1972, 1986, 1987, lan 1988
Awité Johannes iki dilatih minangka sawiji misionaris
Nanging ing akademis pawiyatan luhur, dhèwèké sinau bab Jerman lan Ostenrik ing bagéyan ètnologi, linguistik, lan filosofi
Johannes dadi salah siji Afrikanis saka antropolog Eropa kang kawéntar amarga akéh panemuné ing bab kuwi.
Fallers ya iku ahli antropologi lan sosiologi saka Nebraska, Amérikah Sarékat, kalairan 29 Agustus 1925
Ing taun 1946, dhèwèké olèh gelar Ph.B., MA taun 1949, lan Ph.D
Minangka antropolog, dhèwèké nglakoni panlitian ana ing Uganda (taun 1950, 1954) lan Turki (1964, 1968)
Lloyd iki dadi salah siji kumpulan cilik antropolog enom Amérika kang sinau ing Inggris
Dhéwéké karenan ing bab pulitik, amarga iku akéh pakaryané kang ngandung bab kajian antropologi negara bangsa ("nation-state")
Lloyd séda ing Chicago, Illinois tanggal 04 Juli 1974.
Orlando Fals Borda Orlando Fals Borda ya iku ahli antropologi saka Barranquilla, Kolombia, kalairan taun 1925
Panlitian antropologis kang dilakoni ya iku ana ing Cundinamarca, Kolombia (1950), Boyacá (1954), Tolima (1961), lan Córdoba-Sucre, Kolombia (1970)
Orlando uga nulis karya-karya akademis élmiah ya iku "Peasant Society in the Colombian Andes: A Sociological Study of Saucio" (1955), "El hombre y la tierra en Boyacá" (Jawa: Manungsa lan Lemah ing Boyaca) taun 1957, "La violencia en Colombia" (Jawa: Sikara ing Kolombia) taun 1962, lan Historia doble de la Costa (Jawa: Rong Cara Sujarah Coast) taun 2002
Orlando iki dadi tokoh ilmuwan kang kinurmati ing ilmu sosial Kolombia
Dhéwéké uga dadi pangadeg departemen sosiologi ing National University ing Bogota.
Richard Fardon Richard Fardon ya iku ahli antropologi saka London, Karajan Manunggal, kalairan 1952
Saka pawiyatan luhur iku dhèwèké olih gelar B.Sc
taun 1973 lan Ph.D
Panlitian lapangané naté ing Chamba Daka, Nigeria (taun 1976, 1978, 1990), Chamba Leko Kamerun (1984), Oxford, Paris, Frankfurt, lan akéh wewengkon liyané ing Eropa awit taun 1981 nganti 2001
Pisumbangan sing Fardon iki ing bab antropologi pulitik, agama, tèori dan mètodologi antropologi
Tulisané uga nuduhaké bab tèori antropologi kontemporèr.
Farmer ya iku ahli antropologi saka Massachusetts, Amérikah Sarékat, kalairan taun 1959
Paul olèh pandhidhikan saka ing Duke University (BA) taun 1982
Paul wis naté nglakoni panlitian ing Haiti (1983) lan Peru (1995 nganti 2000)
Nuli dhèwèké karenan ing bab antropologi kedhokteran lan nuduhaké prakara-prakara penyakit kaya déné HIV/AIDS lan tuberkulosis
Eunha Jung Eun-bi (lair 30 Mei 1998), luwih dikenal kanthi jeneng panggung Eunha, ya iku penyanyi lan aktris ing Koréa Kidul
Piyambakipun punika anggota girlband GFriend
Nalika umuré 7 taun, Eunha didiagnosis penyakit langka ajeneng "langerhans cell histiocytosis" (LCH)
Dhèwèké banjur dirawat lan nglakoni tès getih ajeg nganti lungguh ing kelas 6 sekolah dhasar
Penyakit iki wis kasil ditambani lan uga disebutaké yèn penyakité iki ora bakal kumat manèh
Eunha debut minangka anggota saka GFriend ing awal 2015 kanthi lagu "Glass Bead"
Dhèwèké tampil ing single Pro C "Han River at Night", kang dirilis ing tanggal 21 Oktober 2015
Tampil Solo kapisan Eunha ya iku lagu "Don't Come to Farewell", direkam kanggo "soundtrack" drama saka S"ix Flying Dragon"
Lagu iki dirilis ing tanggal 7 Maret 2016
Dhèwèké main peran penting ing wèb drama MBC MBig TV "Oh My God! Tip" bareng Park Kyung saka Block B
Eunha banjur katon ing salah sijining single Park Kyung ya iku "Inferiority Complex", kang dirilis ing tanggal 25 Mèi 2016.
David Suchet David Suchet, CBE (/ˈsuːʃeɪ/ lair tanggal 2 Mèi 1946) iku sawijining aktor Inggris, sing dadi ditepungi wong amerga main sandiwara lan ing télévisi
Dhèwèké kawentar ing donya internasional olèhé maragakaké detèktif anggitané Agatha Christie Hercule Poirot ing sérial acara télévisi "Agatha Christie's Poirot"
Dhèwèké banjur olèh nominasi pangaji BAFTA ing taun 1991 olèhé maraga Poirot iki
Mangsa cilik lan latar wuri kulawargané
David Suchet iku lair ing London minangka anaké Joan Patricia (jeneng lairé Jarché; 1916–1992), sawijining aktris, lan Jack Suchet
Jack iku ngalih menyang Inggris saka Afrika Kidul ing taun 1932, lan sinau dadi dhokter ing St Mary's Hospital Medical School, London, taun 1933, lan dadi ahli obstetrik lan ginékolog
Bapané David iku katurunan Yahudi Litowen, anaké Izidor Suchedowitz, asalé saka Kretinga ing Pangkal Pamukiman ing Kakaisaran Ruslan.Ing sawijining wanci, jeneng kulawargané katulis minangka "Schohet", sawijining tembung basa Yiddish (saka basa Ibrani "shochet") sing ngarani gawéan minangka tukang jagal kosher
Bapaké David ngganti panulisan jenengé dadi Suchet nalika uring ing Afrika Kidul
Ibuné David iku lair ing Inggris lan agamané Anglikan (dhèwèké katurunan Yahudi Ruslan saka bapané lan ibuné iku wong Inggris asli sing agamané Anglikan)
David iku ora diajari agama nalika cilik, nanging dadi mraktèkaké agama Anglikan ing taun 1986 lan olèh sakramèn panguwatan ing taun 2006
David lan saduluré, Peter lan John padha sekolah ing sekolah asrama Grenham House ing Birchington-on-Sea, Kent, Inggris
Sawisé iku kabèh padha lunga menyang sekolah swasta Wellington School ing Somerset, David banjur katarik main sandiwara lan mèlu National Youth Theatre kanthi umur 18 taun
Dhèwèké sinau ing London Academy of Music and Dramatic Art, ing endi awaké dadi anggota rad saiki
Kangmasé, John, iku pambiwara télévisi Britania lan manten juru waca warta ITN
Nakduluré David iku uga pambiwara ajeneng Richard Suchet
Ing taun 1973 David Suchet dadi anggota Royal Shakespeare Company
Ing filem "Thirteen at Dinner" David maragaké inpèktur James Japp, kamangka Peter Ustinov maragakaké Hercule Poirot
Banjur antara taun 1989 lan 2013 David Suchet maragakaké Hercule Poirot ing sérial TV "Agatha Christie's Poirot ping 70 cacahé
Ing taun 1991 awaké dinominasèkaké kanggo pangaji BAFTA minangka paragané iki
David nyatakaké dhèwèké langsung gandrung kasengsem marang awaké sawisé ndeleng Sheila, lan let wanci suwé sadurungé David bisa ngrayu ngajak Sheila lelungan mangan bareng
Loro-loroné mantènan ing tanggal 30 Juni 1976 lan pinaringan anak loro; anak lanang Robert (kalairan 1981), manten kapitèn ing Angkatan Laut Britania, lan anak wadon Katherine (kalairan 1983), sawijining fisiotérapis
Ponakané Richard Suchet, sing uga dadi pambiwara iku anaké adhiné, Peter, sing enom dhéwé
Mbahé Suchet saka ibuné, James Jarché, iku sawijining fotograd Fleet Street wigati sing misuwur déné olèhé moto Edward VIII lan Wallis Simpson, saha fotoné olèhé motrèt Louis Blériot (1909) lan Paprangan Stepney ing Sidney Street, London
David dadi katarik marang fotografi sawisé mbahé maringi awaké kodhak Kodak minangka kadho.
Kulawarga Jarché iku mulané jenengé Jarchy, lan mbiyèné iku wong Yahudi Ruslan
Mbahé David saka bapané, Isidor Shokhet, asalé saka Kretinga, Litowen ing Pangkal Pamukiman, Kakaisaran Ruslan
Sawisé ngungsi amerga dikuya-kuya, awaké ngalih menyang Memel ing Kakaisaran Jerman, sing adohé 25 kilomèter
Banjur jeneng kulawargané diganti dadi Suchedowitz, ing endi "Suched"+"o"+"witz" digawé mèmper struktur jeneng Polen ["dhasar"]+"wicz" karo "o" menawa aksara pungkasané tembung dhasar iku "d, t, h, n," lan sapanunggalané, kaya ta "Janowicz"="Jan"+"o"+"wicz"
Nanging cara panulisané digawé Jerman lan aksara "cz" katulis "tz", kaya ta jeneng Jerman Janowitz
Saliyané iku tembung "suche" iku tegesé "garing" ing basa Polski
Sawisé iku jenengé dicekak dari Suchet sawisé manggon ing Kaapstad, Afrika Kidul
Mbah buyuté kakung mbahé putri, dadi mbah udheg-udhegé David sing jenengé George Jezzard iku wadya utama Angkatan Laut
Dhèwèké kapitèn kapal brig "Hannah", sing kèli sangang mil lepas pasisir Suffolk nalika ada angin lesus tanggal 28 Mèi 1860
Nalika iku luwih saka 100 kapal lan minimal 40 jiwa ilang
Jezzard lan enem anggota awak kapalé dislametaké wong-wong lokal pas sadurungé kapalé klelep
David Suchet iku nalika cilik ora tau diajari agama, nanging ing taun 1986 sawisé maca Roma 8 ing Alkitab hotel dhèwèké banjur katarik marang agama
Ora let suwé, David Suchet dibaptis ing Gréja Inggris
David uga nyatakaké ing sawijining wawancara karo kalawarti "Strand" menawa agamané iku Kristen
Dhèwèké kepénging menawa agamané iku ndeleng sabagéan gedhé uripé awaké
Dhèwèké percaya banget ing prinsip-prinsip Kakristenan lan prinsip mayoritas agama, ya iku menawa wong kudu ninggalaké awaké lan pasrah karo kabecikan sih luwih dhuwur
Ing taun 2012, David Suchet nggawé dokumentèr kanggo BBC prakara pahlawan pribadiné, ya iku Santo Paulus, dhèwèké kapéngin nemokaké kaya ngapa awaké iku kanthi napak tilas panglelanané ing sakiwa-tengené Sagara Tengah
Rong taun sawisé iku, dhèwèké nggawé dokumentèr liya, saiki prakara Santo Petrus
Ing tanggal 22 Novèmber 2012, Lembaga Alkitab Britania wara-wara menawa David Suchet lan Dr Paula Gooder diangkat dadi wakil presidèn anyar
Wong loro iki nggabung para wakil presidèn sing wis diangkat sadurungé: John Sentamu (Uskup Agung York), Vincent Nichols (Uskup Agung Westminster), Barry Morgan (Uskup Agung Wales), David F
Sawisé dhèwèké ngrampungaké olèhé maraga dadi Hercule Poirot, David Suchet banjur bisa nggayuh cita-citané sawisé 27 taun nggawé rekaman Alkitab New International Version, sing dibabar tanggal 24 April 2014
Ing sasi Agustus 2014, David iku salah siji saka 200 tokoh umum Britania sing mèlu napakastani lawijing menyang koran "The Guardian" ing isiné pangarepan supaya Skotlandia panggah dadi bagéan saka Karajan Manunggal Britania Agung lan Irlandia Lor sawisé réferèndum Skotlandia.
Gendéra Srengéngé Mlethèk Gendéra Srengéngé Mlethèk (旭日旗 Kyokujitsu-ki) yaiku gendéra wadya bala Jepang
Gendéra iki awalé dirancang déning panglima perang feodal ing Jepang nalika zaman Edo
Ing tanggal 15 Mei 1870, gendéra iki dijupuk dadi gendéra perang Tentera Kamaharajan Jepang déning Kamaharajan Meiji, lan ing tanggal 7 Oktober 1889, gendéra iki dijupuk dadi gendéra Pangkalan Angkatan Laut Kamaharajan Jepang
Gendéra iki, tekan saiki taksih dipasang kanggo njaga budaya lan kabejanan, mula gendéra iki bisa kanggo latar wuri iklan/promosi
Gendéra kasebut saiki dinggo déning Angkatan Bela Diri Maritim Jepang lan versi modifikasi dinggo déning Angkatan Pertahanan Diri Jepang
Gendéra iki sok digayutké karo imperialisme Jepang wiwit abad ka-20 ing Koréa Kidul, Koréa Lor, Cina, amarga mbiyen zaman perang, gendéra iki dinggo terus karo militer Jepang.